數字手勢

數字手勢是中國儂使蜀邊手來做趁一遘十其數字其方法。茲種數字其表達方法敆中國舊底其商業活動臺中廣泛使用，為𡅏避免各地區口音造成其數字誤會。

趁一遘五其手勢
趁一遘五，全中國其手勢都差不多。

趁六遘九其手勢
趁六遘九，中國各地其手勢都有區別，故此着注意，各地有各地其手勢。
 福州傳統手勢 
福州傳統手勢共各地都有區別。不過80後其嘢価儂已經乞閩粵地區手勢同化了。现在茲蜀套福州傳統手勢基本無儂使了。老儂固有使，後生囝已經都無使了。

 閩粵地區手勢 
敆福建省共廣東省，手勢是總款咯：

 臺灣地區手勢 
敆臺灣，食指勾勾咯其意思是「去死」，故此避諱共「九」其手勢改成「八」其手勢加上無名指。臺灣手勢是總款咯：

 華北地區手勢 
華北地區手勢，是中國影響力最大其手勢，通行着中國其華北地區、中南地區、東北地區、西北地區。中國標準手語使其就是茲蜀套手勢。茲蜀套手勢其「七」共「八」與閩粵地區有嘢大區別。「七」其手勢是五萆手指全部攤出捏蜀堆，「八」其手勢是開銃其手勢。

 侗族掌指議價 
敆湖南懷化，侗族儂買賣牛其時候，有蜀套自家其手勢。伊各儂相信牛有靈性：若是講買賣乞牛仈轉，牛會野受怪，流落目滓；甚至野受氣，共儂相拍；或且䟛遘深山裡勢死去，伓乞儂做塍。故此侗族儂買賣牛，買牛其會將掏箸手伸遘對方長䘼裡勢，捏伊掌指去問價格。如果是多位數，先捏頭蜀位，介捏第二位，總款類推。數字「一」遘「五」，捏幾隻掌指就是幾。「六」遘「九」就是下底相片裡勢其樣式了。

 西南地區手勢 
敆四川省，「七」共「九」其手勢是共華北地區手勢對調。

除開只套手勢，敆四川「七」共「九」故有蜀種比法，使雞腳指彎起其程度去分者兩萆數字。

「十」共「零」其手勢 
「十」共「零」其手勢，中國各地也有區別。全中國通用其「十」手勢是使雙手食指交叉做漢字「十」其形狀，其它手勢都是地區性其。

 參考資料 

分類:數字
分類:手勢